Οι ειδικές μεταφορές απαιτούν την έκδοση ειδικών αδειών, πριν ξεκινήσει το δρομολόγιο, εξαιτίας του όγκου και του βάρους των μηχανημάτων που μεταφέρονται. Οι άδειες αυτές απαιτούν συγκεκριμένη διαδικασία, που συνήθως απαιτεί το πέρας 7 εργάσιμων ημερών, μέχρι την έκδοση. Θα πρέπει να ξέρεις, επίσης, πως αυτές οι άδειες έχουν ισχύ 2 ημερών από την ημερομηνία έκδοσής τους. Ας δούμε, λοιπόν, ποιες άδειες απαιτούνται.
1. Άδεια κυκλοφορίας για τον ελκυστήρα και το ρυμουλκό
2. Ασφαλιστήριο για τον ελκυστήρα και το ρυμουλκό
3. Σχεδιάγραμμα του οχήματος με το φορτίο και περιγραφή των διαστάσεων και του βάρους που πρόκειται να έχει ο ελκυστήρας και το ρυμουλκό
4. Δήλωση της ημερομηνίας του δρομολογίου, καθώς επίσης και των λιμανιών που ενδεχομένως θα χρειαστεί να μεταβεί ο ελκυστήρας με το ρυμουλκό
Αυτές οι άδειες αποστέλλονται στην αρμόδια αρχή με φαξ ή ηλεκτρονικά και είναι απαραίτητες για τις ειδικές μεταφορές σε όλη την ελληνική επικράτεια.